Kedves Szülők!

Január 15-től megváltoztak az iskolában alkalmazandó járványügyi szabályok.

Ez azt jelenti, hogy amennyiben egy iskolai **tanuló** esetében **COVID-19 fertőzés igazolódik**, a fertőzött tanuló a járványügyi protokollnak megfelelően

**1. 7 nap karanténba kerül,**

- **7 nap után** akkor kerülhet megszüntetésre a karantén ha a beteg már legalább **3 napja láztalan** és a légúti tünetei megszüntek. ( Tehát tünete csak a karantén 1.2.3.4. napján volt, az 5. 6. 7. napon már tünetmentes.)

**2. Három nap tünetmentesség esetén**, a tünetek kezdetétől számított **5. napon végzett negatív gyorsteszt eredmény esetén** az elkülönítés feloldható, és a tanuló visszatérhet az intézménybe. ( Tehát csak az 1. és 2. napon volt tünete, a 3. 4. 5. napon nem és az 5, napon negatív tesztet produkál.)

A negatív gyorsteszt eredményéről és a 3 nap tünetmentesség tényéről az **osztályfőnököt a KRÉTA** rendszerben megküldött üzenetben kell tájékoztatni **az iskolába érkezés előtti napon 16 óráig.**

A karanténba került tanulók hiányzását az osztályfőnökök igazolják.

Az érintett osztályban, tanulócsoportban **folytatódik a jelenléti munkarend** szerinti nevelés- oktatás azon tanulók számára, akik **oltottak.**

A fertőzöttel **szoros kontakt személynek** minősülő, **nem oltott** tanulók **5 napra karanténba kerülnek,** számukra ezen idő alatt az intézmény gondoskodik az előrehaladáshoz szükséges információk (így különösen a feldolgozott tananyag, a házi feladat) megküldéséről a KRÉTA naplón keresztül)

Azokban az osztályokban, ahol a tanulók egy része a fentiek miatt átmenetileg nem vehet részt a jelenléti oktatásban, lehetséges olyan módon megszervezni az oktatást, hogy az otthon lévők online módon bekapcsolódhassanak.

Az online tanóra megtartása nem automatikus. Sajnos a laptop webkamerával, nem minden esetben képes az osztályteremben elhangzottakat megfelelő módon közvetíteni.

Ha a pedagógus az óráján online bekapcsolódási lehetőséget biztosít, azt előre tanórája előtti napon jelzi a classroom felületen osztályának, csoportjának.

Jó egészséget kívánok!

Ágni Dóra intézményvezető